पाएं अपने शहर की ताज़ा ख़बरें और फ्री ई-पेपरडाउनलोड करें
पं.रविशंकर शुक्ल विश्वविद्यालय की सेमेस्टर व वार्षिक परीक्षाएं कब से शुरू होगी, इसका निर्णय इस सप्ताह हो जाएगा। शुक्रवार को रविवि के कुलपति, कॉलेजों के प्राचार्यों से परीक्षा के संबंध में चर्चा करेंगे। संभावना है कि, इस बैठक के बाद तारीख घोषित कर दी जाएगी।
मई से ही परीक्षाएं शुरू होगी। कोरोना संक्रमण की वजह से परीक्षाएं इस बार भी एग्जाम फ्राम होम पद्धति से आयोजित की जाएगी। पिछली बार इसी फार्मूले से पेपर हुआ था। तब घर से छात्रों ने परीक्षा दी। विवि के अधिकारियों का कहना है कि परीक्षा को लेकर गाइडलाइन तैयार की जा चुकी है। समय-सारणी तैयार की जा रही है। एक-दो दिन में इसे भी तैयार कर लिया जाएगा। संभावना है कि प्राचार्यों की बैठक के बाद सेमेस्टर व वार्षिक परीक्षा से संबंधित निर्देश जारी कर दिए जाएंगे। एग्जाम फ्राम होम पद्धति का फायदा छात्रों को मिलेगा।
घर से ही वे पेपर दे सकेंगे। पिछली बार इस फार्मूले से परीक्षा हुई थी। तब बड़ी संख्या में छात्र पास हुए थे। ग्रेजुएशन प्रथम वर्ष जैसे बीएससी, बीकॉम, बीए, बीसीए की वार्षिक परीक्षा का रिजल्ट पिछले वर्षों में कमजोर रहा था। बड़ी संख्या में छात्र फेल होते थे। लेकिन पिछली बार इन कक्षाओं का रिजल्ट भी अच्छा रहा। इस बार भी घर से छात्र पेपर देंगे। इसलिए पास होने वाले छात्रों की संख्या ज्यादा होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn